Kad lišće pada

Kad lišće pada () jest turska televizijska serija, snimana od 2006. do 2010. godine, koja se od 2011. do 2012. emitovala na Hayat TV i od 13. oktobra 2021. pa do 29. marta 2023. na BHT 1 u Bosni i Hercegovini.

 Sadržaj 
Priča je smještena u sadašnje vrijeme i prati sudbinu patrijahalne porodice Tekin. Glavni likovi su Ali Riza Tekin, glava obitelji, njegova supruga Hajrije i petoro djece: kćeri Fikret, Leyla, Necla i Ajşe i sin Şevket. Ali Riza Tekin je strog i požrtvovan otac i važi za poštenog i vrijednog čovjeka. Čini se da miran i skladan odnos obitelji Tekin ništa ne može narušiti.

Njihova sudbina se mijenja iz korijena kada Ali Riza, iz moralnih načela, daje ostavku na mjesto predsjednika općine. Slijedi selidba u Istanbul, gdje Necla upisuje fakultet. Upravo ovaj odlazak u veliki grad predstavlja simboliku naslova, jer njihov, do tada idiličan, život počinje raspadati kao jesenje lišće.
Fikret raskida zaruke sa čovjekom kojeg istinski voli, jer Ali Riza smatra da njegova porodica nije poštena ni dostojna Tekinovih. Ujedno, njen otac je jedini koji vidi koliko je Fikret sposobna i jedinstvena i pokušava i njoj uliti samopouzdanje i samopoštovanje, ali na surov način. I ostali njegovi potomci upisuju ili završavaju škole: Necla upisuje arhitekturu, Leyla ide na pripreme pred koledž, Şevket se vraća iz vojske i počinje raditi kao bankar. Ali, uskoro tama pada na Tekin. Necla se zaljubljuje u splektaroša Oğuza, kojeg je njen otac upoznao po dolasku u Istanbul i odmah prozreo njegove namjere. Ali, Leyla ima ozbiljne planove s Oğuz, koji ruši njene snove na najsuroviji način. Şevket na poslu upoznaje manipulativnu i lukavu Ferhunde, koja ne bira sredstva kako bi ga uvjerila da se njom oženi i u tome i uspijeva, kao i u ucenjivanju Oğuza da se oženi Lejlom. Ovim brakovima Şevket i Leyla upadaju u pravi pakao. Necla je ljubomorna na sestrin brak i postaje njena ljuta rivalka. Fikret jedina shvata kakva je nesreća zahvatila njenu porodicu i želi pobjeći od svega.

 O likovima 
Ali Rıza Tekin je konzervativan otac porodice koji nastoji okupiti svoju porodicu. Međutim, usprkos tome njegov sin i kćeri nalaze se u raznim životnim situacijama koje mu donose probleme. I pored toga, ostaje čovjek odan svojim uvjerenjima i čvrstim životnim stavovima.
Hayriye Tekin je supruga Ali Rıze. Njena djeca su Fikret, Leyla, Necla, Ayşe i Şevket. Nastoji uvijek pomoći članovima porodice kako bi bili sretni. Nesretna je zbog preseljenja u Istanbul, jer se boji opasnosti velikog grada.
Şevket Tekin je jedini sin Ali Rıze. Nakon preseljenja u Istanbul, zagleda se u udanu ženu Ferhunde. Nakon nekog vremena nju ostavi suprug. Nakon što završi u zatvoru, Şevket konačno otkrije Ferhundino pravo lice koja ga zbog nedostatka novca naposljetku i ostavi.
Fikret Tekin je najstarija kći Ali Rıze. Nakon što se porodica preseli u Istanbul, Fikret je nesretna zato što je bila prisiljena ostaviti svoju veliku ljubav. Tokom serije njen lik će naići na mnogobrojna previranja. Kako bi se spasila od zabrinjavajuće situacije u kući, udat će se za Tahsina, potpunog stranca i napustiti Istanbul.
Ferhunde Tekin je glavna negativka. Nakon razvoda od svog prvog supruga, Ferhunde se udaje za pomalo naivnog Şevketa. Ferhunde u kratkom vremenu preuzima sve konce u porodici te je na kraju dovede do finansijskih problema. Nakon što Şevket završi u zatvoru, razvodi se od njega.
Leyla Tekin je Ali Rızina kći. Oduševljena je što će se njena porodica preseliti u Istanbul. Udaje se za Oğuza, ali kada njena sestra Necla pobjegne sa Oğuzom, Leyla obolijeva. Na kraju i Leyla zadaje težak udarac svom ocu, ponovo ulazi u vezu sa Oğuzom i počinje s njim živjeti.
Necla Tekin Aydınoğlu je Ali Rızina kći. Pomalo vrckasta i mlada, napravi kobnu grešku. Naime ona svojoj sestri Leyli otme muža.

 Uloge 
 Glumac:  Uloga:Halil ErgunAli Riza TekinGüven HoknaHajrije TekinBen JildirmlarFikret TekinFahriye EvcenNecla TekinGökçe BahadirLeyla TekinDeniz ÇakirFerhunde GuvenТolga KarelOğuz AjhanCaner KurtaranŞevket Tekin #1Hasan KüçükçetinŞevket Tekin #2Seda DemirSedefSebnem CiceliAjşeAhmed SaraçoğluТahsinBasak SajanCeydaEren BalkanGulşenBedeiah EnerNejir

Kategorija:Turske TV-serije
Kategorija:Turske TV-serije sa početkom prikazivanja 2006.
Kategorija:TV-emisije na turskom jeziku
Kategorija:Turske dramske serije